Nariadenie Komisie (ES) č. 1837/2001
z 10. septembra 2001,
ktorým sa mení a dopĺňa nariadenie (EHS) č. 2237/77 o forme hlásenia poľnohospodárskeho podniku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 79/65(EHS) z 15. júna 1965, ktorým sa vytvára sieť pre zber účtovníckych údajov o príjmoch a podnikateľskej činnosti poľnohospodárskych podnikov v Európskom hospodárskom spoločenstve [1], naposledy zmenené a doplnené nariadením (ES) č. 1256/97 [2], najmä na jeho článok 7 ods. 3,
keďže:
(1) nariadenie Komisie (EHS) č. 2237/77 z 23. septembra 1977 o forme hlásenia poľnohospodárskeho podniku, ktorý má slúžiť pre určenie príjmov poľnohospodárskych podnikov [3], naposledy zmenené a doplnené nariadením (ES) č. 1122/2000 [4], určuje typ účtovníckych údajov, ktoré majú byť uvedené v hlásení poľnohospodárskeho podniku;
(2) je potrebné revidovať a zjednotiť ustanovenia účtovníckych údajov s cieľom zvýšiť porovnateľnosť týchto údajov a prispôsobiť ich meniacim sa potrebám spoločnej poľnohospodárskej politiky;
(3) opatrenia ustanovené v tomto nariadení sú v súlade so stanoviskom Výboru spoločenstva pre sieť poľnohospodárskych účtovníckych údajov,
PRIJALA TOTO NARIADENIE:
Článok 1
Prílohy I, II a III nariadenia (EHS) č. 2337/77 sa nahrádzajú prílohami I, II a III k tomuto nariadeniu.
Článok 2
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Bude sa uplatňovať od účtovného roka 2002, ktorý sa začína počas obdobia od 1. januára 2002 do 1. júla 2002.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 10. septembra 2001